《送人》
清代·梁份

相逢言未了，意气倍相亲。君欲成何事，余惭负此身。

赁舂仍避汉，蹈海不知秦。耻作桃源客，春风坐误人。

作者简介：清江西南丰人，字质人。少从彭士望、魏禧游，讲经世之学。尝只身游万里，览山川形势，访古今成败得失，对河西之山川险要、部落游牧，考察尤悉。卒年八十九。工古文辞。有《怀葛堂文集》、《西陲今略》。